北邙篇
唐·刘希夷

南桥昏晓人万万，北邙新故冢千千。自为骄奢彼都邑，何图零落此山颠。不知虚魄寻归路，但见僵尸委墓田。青松乐饮无容色，白骨生苔有岁年。地久青松摧为薪，天长白骨化为尘。碧山明月徒自晓，黄居闇室不知晨。汉家城郭帝王州，晋国衣冠车马流。金谷青春珠绮舞，铜阶碧树玉人游。云起清盈骄画阁，水堂明迥弄仙舟。始忆断歌催一代，俄悲长夜历千秋。秋枫至兮冬雪明，春两息兮夏云生。墨池沙枯通草蔓，妆楼瓦尽向林倾。古箧重书宜笔迹，路台鹤胃若弦声。不信草经延暮齿，惟求青史列虚名。呜呼哀哉洛阳道，相思相望蓬莱岛。玉颜晖晖并是春，人发青青未尝老。星帘捲兮月窗开，镜花摇兮山树回。仙衣窈窕风吹去，雨盖霏微舞绕来。与君携手三山顶，如何冥寞九泉台。